SET พักฐานปิดตลาดฯลบ 1.94 จุด พร้อมจับตาประชุมเฟดคืนนี้
SET พักฐานปิดตลาดฯลบ 1.94 จุด พร้อมจับตาประชุมเฟดคืนนี้ โดยดัชนีปิดตลาดวันนี้ ที่ระดับ 1,670.65 จุด ลดลง 1.94 จุด หรือ 0.12% มูลค่าการซื้อขาย 6.42 หมื่นล้านบาท
20 ก.ย. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,670.65 จุด ลดลง 1.94 จุด หรือ 0.12% มูลค่าการซื้อขาย 6.42 หมื่นล้านบาท
10 หุ้นกดดัชนีวันนี้

ตลาดหุ้นเอเชีย

นายภาดล วรรณรัตน์ ผู้ช่วยกรรมการผู้จัดการ บล.หยวนต้า (ประเทศไทย) เปิดเผยว่า ตลาดหุ้นไทยวันนี้ย่อตัวลงมา จากแรงขายหุ้น AOT เป็นหลัก ซึ่งเป็นลักษณะ Sell on fact และก็มีหุ้น KBANK ที่ถูกขายออกมาด้วย ขณะที่ตลาดหุ้นในภูมิภาคเอเชียวันนี้ก็ชะลอตัวลงลง เพื่อรอดูผลประชุมธนาคารกลางสหรัฐ (เฟด)
ส่วนแนวโน้มการลงทุนในวันพรุ่งนี้ (21 ก.ย.) นายภาดล เปิดเผยว่า ทิศทางตลาดฯขึ้นอยู่กับผลประชุมเฟดที่จะออกมา หากมีการส่งสัญญาณการปรับขึ้นอัตราดอกเบี้ยอย่างชัดเจนก็ทำให้ตลาดฯมีโอกาสที่จะลงมาทดสอบแนว 1,650-1,655 จุด แต่ถ้าไม่ส่งสัญญาณการปรับขึ้นอัตราดอกเบี้ย ตลาดฯก็มีลุ้นขึ้นไปทดสอบแนว 1,675-1,680 จุดได้ อย่างไรก็ดีมองว่าการพักฐานเป็นโอกาสในการเข้าซื้อด้วยเช่นกัน